สวัสดีค่ะ แผลผ่าตัดก้อนเนื้อรังไข่ ผ่านไป 5 เดือนกว่าแล้ว ยังมีโอกาสปริแตกได้อีกมั๊ยค่ะ (มีแอบออกกำลังกายแบบ t25 ด้วยค่ะ) รู้สึกเหมือนมีเลือดซึมออกที่บริเวณกางเกงชั้นในค่ะ ขอบมากนะคะ
สวัสดีค่ะ หากได้ผ่าตัดมานาน 5 เดือนแล้ว บาดแผลทั้งภายนอกและภายในช่องท้อง ย่อมสมานกันสนิทดีแล้วค่ะสำหรับอาการเจ็บแบบแปล๊บๆ บริเวณแผล อาจเป็นอาการที่เกิดจากเส้นประสาทขนาดเล็กที่ผิวหนังเกิดการฉีกขาดในตอนที่ผ่าตัด จึงทำให้รู้สึกเสียวหรือปวดแบบแปล๊บๆ ได้ ซึ่งอาการจะค่อยๆ ดีขึ้นไปเองตามลำดับ โดยอาจใช้เวลานานหลายเดือนหรือเป็นปีได้ เนื่องจากการซ่อมแซมของเส้นประสาทจะช้ากว่าเซลล์ผิวหนังและเนื้อเยื่อต่างๆอย่างไรก็ตาม หากเป็นแผลผ่าตัดเปิดหน้าท้อง มีโอกาสที่จะเกิดไส้เลื่อน คือส่วนของลำไส้เคลื่อนที่ออกจากช่องท้องและเคลื่อนทะลุผ่านกล้ามเนื้อและเนื้อเยื่อของผนังหน้าท้องภายในตรงบริเวณแผลผ่าตัดได้ ซึ่งจะทำให้เห็นผนังหน้าท้องโป่งพองออกมาเป็นก้อน และมีอาการปวดท้องได้ ดังนั้น แนะนำหากมีแผลผ่าตัดที่หน้าท้อง ไม่ควรออกกำลังกายหรือมีการใช้งานที่รุนแรงมากเกินไปส่วนเลือดที่ออกจากช่องคลอดนั้น มีได้หลายสาเหตุ แนะนำให้สังเกตอาการไปก่อน หากยังคงมีเลือดออกมาอีกเรื่อยๆ หรือมีปวดท้องน้อย หรือมีตกขาวที่ผิดปกติ ก็ควรไปพบแพทย์เพื่อตรวจหาสาเหตุต่างๆ ค่ะ เช่น มีมดลูกอักเสบติดเชื้อ มีเยื่อบุโพรงมดลูกหนาตัวผิดปกติ มะเร็งปากมดลูก เป็นต้น